OpenLLM-France/wikimedia huggingface dataset:
# 10,000 Promises.

10,000 Promises. és un grup de pop japonès. Està format per quatre membres: en Shaw, en Shinya, en Taiki i en Yohei. Varen fer el seu debut el 18 de febrer de 2004 amb el senzill "One True Love".
El juliol del 2001, Taiki, qui era conegut per les seues actuacions en directe, va conèixer a Yohei qui ja estava fent cançons i decidiren de treballar junts. Durant el setembre d'aquell mateix any, Shinya, una amic de Taiki, s'uní al duo. Més endavant el tres conegueren a en Shaw i formaren el grup 10,000 Promises.
Han fet versions dels popular èxits occidentals, "What Makes a Man" i "Bop Bop Baby", de Westlife.

## Discografia
### Senzills

* 'One True Love' (18 febrer de 2004)
* 'Sailing' (7 d'abril de 2004)
* 'Fruit' (7 de juliol de 2004)
* 'Ame ga Agari Boku no Kokoro wa' (26 de novembre de 2004)
* 'Love, Again' (6 de juliol de 2005)

### Àlbums

* KI・SE・KI Vol.1 ~internal~ (19 d'octubre de 2005)
* KI・SE・KI Vol.2 ~external~ (19 d'octubre de 2005)

## Enllaços externs

* Lloc Web Oficial de 10,000 Promises Arxivat 2004-09-25 a Wayback Machine.
# Regirock

Regirock és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Regirock a Bulbapedia (anglès)
Espècies de Pokémon :
# 245 aC

El 245 aC va ser un any del calendari romà prejulià. Durant la República i l'Imperi Romà, era conegut com a any del consolat de Buteó i Bulb (o també any 509 ab urbe condita). L'ús del nom «245 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antic Egipte

* Ptolemeu III Evèrgetes I, rei d'Egipte, en el context de les Guerres síries, quan s'assabenta de que la seva germana Berenice havia estat assassinada per Laodice I, esposa de Seleuc II Cal·linic inicia les hostilitats enviant el seu germà, governador de Xipre, a Selèucia de Piera, des d'on marxa contra Antioquia, que ocupa. La flota egípcia ocupa també Solunt, a Cilícia. Els soldats egipcis entren a Síria sense trobar gairebé resistència i arriben fins al sud de les muntanyes del Taure, i a l'est fins al riu Eufrates.

### Antiga Grècia

* Després de la mort del seu nebot, Alexandre de Corint, Antígon II Gònatas dona Nicea, la vídua d'Alexandre, al seu fill Demetri en matrimoni. Amb això, Antígon II recupera Corint, que era independent sota l'imperi d'Alexandre de Corint.
* Àrat de Sició és elegit general (estrateg) de la Lliga Aquea.

### Antiga Roma

* Aquest any són elegits cònsols Marc Fabi Buteó i Gai Atili Bulb.
* Segons Luci Anneu Flor Marc Fabi Buteó guanya una batalla naval contra els cartaginesos i després naufraga, però això segurament no és cert, ja que per Polibi se sap que els romans aquest any no disposen de flota.

## Naixements

* Àsdrubal Barca, general cartaginès, fill d'Hamílcar Barca i germà d'Hanníbal Barca.

## Necrològiques

* Parisades II, rei del Bòsfor Cimmeri (data aproximada).

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Justí. Justini Historiarum Philippicarum, XXVII, 2
* ↑ Plutarc. Àrat, XVII, 7
* ↑ Polibi. Història, IV, 8
* ↑ Smith, William (ed.). «Bulbus, C. Atilius». A Dictionary of Greek and Roman biography and mythology. [Consulta: 11 abril 2024].
* ↑ Luci Anneu Flor. Gestes dels romansII, 2, 30,
* ↑ Smith, William (ed.). «Buteo». A Dictionary of Greek and Roman biography and mythology. [Consulta: 11 d¡abril 2024].
* ↑ «Asdrubale Barca». Dizionario di Storia. Enciclopedia Treccani. [Consulta: 11 abril 2024].
* ↑ Diodor de Sicília. Biblioteca històrica, XX, 24
# Fanga

La fanga és una eina agrícola que es fa servir per cavar o remoure la terra. Pot tenir formes molt variades, des de la que s'assembla a una forca fins a la que té forma de pala, però en tots dos casos es tracta d'una eina recta, per incidir directament en la terra.
Per fangar cal dividir prèviament la superfície amb marques i cordills, i anar passant la terra extreta d'una banda a l'altra. La feina que es fa amb la fanga s'anomena «fangar», i, com que és molt feixuga i actualment es considera d'una utilitat dubtosa, només es fa en petites superfícies, com horts.
També es coneix com a palafanga o palot (terme usat en algunes comarques).

## Referències

* ↑ «fanga | enciclopèdia.cat». [Consulta: 25 març 2021].
Viccionari
# Jurado

Jurado és el nom dels següents personatges:
* Alberto Jurado Forner (València, 1987), jugador professional de pilota valenciana
* Álvaro Jurado Espinosa (Còrdova, 1981) futbolista andalús que ocupa la posició de migcampista
* José Manuel Jurado Marín (1986, Sanlúcar de Barrameda), futbolista
* Nekane Jurado (Pont de Suert), economista marxista i psicòloga clínica
* Ramón Fernández Jurado (Almeria, 1914 – Barcelona, 1984), dirigent obrer i polític socialista
* Rocío Jurado (Chipiona, 1946 - Alcobendas, 2006), cantant espanyola
* Timoteo Jurado (Castilblanco, ? - Madrid, 1947), guerriller antifranquista
# North Loup

North Loup és una població dels Estats Units a l'estat de Nebraska. Segons el cens del 2000 tenia 339 habitants.

## Demografia

Segons el cens del 2000, North Loup tenia 339 habitants, 159 habitatges, i 83 famílies. La densitat de població era de 319,2 habitants per km².
Dels 159 habitatges en un 22% hi vivien nens de menys de 18 anys, en un 49,7% hi vivien parelles casades, en un 1,9% dones solteres, i en un 47,2% no eren unitats familiars. En el 42,8% dels habitatges hi vivien persones soles el 26,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 3,06.
Per edats la població es repartia de la següent manera: un 24,8% tenia menys de 18 anys, un 2,9% entre 18 i 24, un 20,1% entre 25 i 44, un 20,6% de 45 a 60 i un 31,6% 65 anys o més.
L'edat mediana era de 46 anys. Per cada 100 dones de 18 o més anys hi havia 99,2 homes.
La renda mediana per habitatge era de 20.288 $ i la renda mediana per família de 25.750 $. Els homes tenien una renda mediana de 21.750 $ mentre que les dones 15.000 $. La renda per capita de la població era de 12.672 $. Aproximadament el 22,1% de les famílies i el 24,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Loup». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- North Loup». American Fact Finder. Oficina del Cens dels Estats Units, 12-01-2010.
# Abd-as-Sabur (nom)

Abd-as-Sabur és un nom masculí teòfor àrab islàmic (àrab: عبد الصبور, ʿAbd as-Sabūr) que literalment significa ‘Servidor del Pacient’, essent «el Pacient» un dels epítets de Déu. Si bé Abd-as-Sabur és la transcripció normativa en català del nom en àrab clàssic, també se'l pot trobar transcrit Abdul Sabur, Abdul Sabour... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «صبر». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «صبر». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «صبر» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Maria Tost Forrellat

Maria Tost Forrellat (Sant Cugat del Vallès, 21 de març de 1994) és una jugadora catalana d'hoquei sobre herba. Va començar a jugar a hoquei herba amb 4 anys al Club Egara. Posteriorment, va jugar dues temporades (2016-2018) al Mannheimer HC de la lliga alemanya.
Va ser medalla de bronze al Campionat Europeu d'Hoquei sobre Herba Femení de 2019 disputat a Anvers.

## Referències

* ↑ «Una cervesa amb SR17: Maria Tost i Forrellat», 11-02-2016. [Consulta: 10 març 2024].
* ↑ «Bio Maria Tost».
* ↑ «sportuniverse».
# Fangalla

Fangalla és una població de Mali a la riba esquerra del Bakhoy. El 1881 quan hi van arribar els francesos eren només unes ruïnes que foren trobades mercès a l'ajut d'un guia de Badumbé.
Fangalla fou l'antiga capital del país del Farimboula, i disposava de nombrosos llogarets a la vora del riu Bakhoy i en algunes illes al riu que es comunicaven amb terra a través de guals fora de les temporades de pluges. La població era malinke. El cap local era famós a tot el país de Bambouk pels seus guerres i els seus territoris (diversos cacicats havien reconegut la seva sobirania) i també pels seus ramats considerables; els seus captius guardaven els ramats i cultivaven els camps als dos costats del riu. El 1852 al-Hadjdj Umar es va apoderar dels ramats i les collites i el cap local i la seva gent es van tancar a la ciutat resistint durant temps els assalts dels tuculors fins que un setge permanent de 40 dies els va obligar a rendir-se per fam; el cap va fugir de nit i es va refugiar a les muntanyes del Bambouk mentre que la seva gent van quedar al servei de Umar, que com que s'havien portat de manera valenta els va voler reclutar pel seu exèrcit però tots van refusar i el conqueridor els va fer executar per decapitació. Trenta anys després quan van arribar els francesos el 1881, la població restava gairebé abandonada i quedaven les restes de les antigues cases circulars que foren arrasades. Joseph Gallieni va signar tractats amb els caps locals de la regió de Fangalla, que van acceptar la sobirania francesa. Carrey, un botànic de l'expedició, va portar a la tornada 61 plantes recollides entre Bakel i Fangalla.

## Referències

* Mission d'exploration du Haut-Niger: voyage au Soudan Français (Haut-Niger et pays de Ségou) 1879-1881 pel comandant Joseph Gallieni
# Jur nad Hronom

Jur nad Hronom és un poble i municipi d'Eslovàquia que es troba a la regió de Nitra, al sud-oest del país.
La primera menció escrita de la vila es remunta al 1276.

## Referències

* ↑ «Slovenské slovníky». [Consulta: 21 maig 2021].
* ↑ Lutterer, Ivan; Majtán, Milan; Šrámek, Rudolf. Zeměpisná jména Československa: slovník vybraných zeměpisných jmen s výkladem jejich původu a historického vývoje (en txec). Mladá fronta, 1982.
# APP

«APP» té aquests significats:
* Biologia cel·lular: Proteïna precursora amiloide és una proteïna integral de membrana, i és expressada és molts tipus de teixits, i està concentrada en la sinapsi entre neurones
* Telefonia mòbil: Aplicació mòbil és una aplicació informàtica dissenyada per ser utilitzada en telèfons intel·ligents, tauletes tàctils i altres dispositius mòbils.
Viccionari
# Reimberg

Reimberg (en luxemburguès: Rëmmereg; en alemany: Reimberg) és una vila de la comuna de Préizerdaul, situada al districte de Diekirch del cantó de Redange. Està a uns 24 km de distància de la ciutat de Luxemburg.
# Maizières-sur-Amance

Maizières-sur-Amance és un municipi francès situat al departament de l'Alt Marne i a la regió del Gran Est. L'any 2007 tenia 114 habitants.

## Demografia
### Població

El 2007 la població de fet de Maizières-sur-Amance era de 114 persones. Hi havia 47 famílies de les quals 17 eren unipersonals (4 homes vivint sols i 13 dones vivint soles), 13 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 84 habitatges, 46 eren l'habitatge principal de la família, 25 eren segones residències i 12 estaven desocupats. 83 eren cases i 1 era un apartament. Dels 46 habitatges principals, 40 estaven ocupats pels seus propietaris, 2 estaven llogats i ocupats pels llogaters i 4 estaven cedits a títol gratuït; 1 tenia dues cambres, 5 en tenien tres, 8 en tenien quatre i 32 en tenien cinc o més. 30 habitatges disposaven pel capbaix d'una plaça de pàrquing. A 17 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Maizières-sur-Amance el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 4 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 4 | 65 a 69 | 4 |
| 4 | 60 a 64 | 0 |
| 8 | 55 a 59 | 4 |
| 0 | 50 a 54 | 4 |
| 4 | 45 a 49 | 12 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 8 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 72 persones, 47 eren actives i 25 eren inactives. De les 47 persones actives 44 estaven ocupades (18 homes i 26 dones) i 3 estaven aturades (2 homes i 1 dona). De les 25 persones inactives 10 estaven jubilades, 1 estava estudiant i 14 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de comerç i reparació d'automòbils.
L'any 2000 a Maizières-sur-Amance hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Maizières-sur-Amance a l'INSEE.
* Évolution et structure de la population Fitxa amb el detall de dades de Maizières-sur-Amance a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Freqüències d'IMTS

Les Freqüències de MTS/IMTS llistades a continuació (en MHz) són les que es van utilitzar en el Sistema Americà de telefonia mòbil i en el IMTS. Aquestes freqüències encara es troben assignades per la FCC als Serveis de telefonia mòbil.
| Canal | Freqüència Base | Freqüència Mòbil |
| VHF Baix |||
| ZO | 35.26 | 43.26 |
| ZF | 35.30 | 43.30 |
| ZH | 35.34 | 43.34 |
| ZA | 35.42 | 43.32 |
| ZY | 34.46 | 43.46 |
| ZC | 35.50 | 43.50 |
| ZB | 35.54 | 43.54 |
| ZW | 35.62 | 43.62 |
| ZL | 35.66 | 43.66 |
| VHF Alt |||
| JL | 152.51 | 157.77 |
| YL | 152.54 | 157.80 |
| JP | 152.57 | 157.83 |
| YP | 152.60 | 157.86 |
| YJ | 152.63 | 157.89 |
| YK | 152.66 | 157.92 |
| JS | 152.69 | 157.95 |
| YS | 152.72 | 157.98 |
| JA | 152.75 | 158.01 |
| JK | 152.78 | 158.04 |
| JA | 152.81 | 158.07 |
| UHF |||
| QC | 454.375 | 459.375 |
| Qj | 454.40 | 459.40 |
| QO | 454.425 | 459.425 |
| QA | 454.45 | 459.45 |
| QE | 454.475 | 459.475 |
| QP | 454.50 | 459.50 |
| QK | 454.525 | 459.525 |
| QB | 454.55 | 459.55 |
| QO | 454.575 | 459.575 |
| QA | 454.60 | 459.60 |
| QY | 454.625 | 459.625 |
| QF | 454.650 | 459.650 |

## Vegeu també

* IMTS.
* Mobile Telephone Service.

## Referències

* ↑ «2005 CFR Title 47, Volume 2». Arxivat de l'original el 2008-02-07. [Consulta: 4 gener 2012].
# Kagemni

Kagemni en jeroglífic :
Kagemni va ser un dels djatis, és a dir, un visir (canceller) de Teti, el primer faraó de la sisena dinastia. També rep el nom de Memi.
Kagemni va començar la seva carrera com a funcionari sota el regnat de Djedkare i també va servir al seu fill Unas abans d'accedir a la més alta funció de l'Estat durant el regnat de Teti. A més de djati, el segon en el poder de l'Estat, era gran sacerdot de Ra a Heliòpolis (antic Egipte).
És possible que la raó del seu nomenament estigui en el seu matrimoni, ja que estava casat amb Nebtinubjet, la Filla del rei, la seva estimada Nebty Nebu Jet amb qui va tenir, almenys, un fill anomenat Tetianj.

## Tomba

Està enterrat a Saqqara, en una mastaba al costat del complex funerari de Teti, que va ser descoberta l'any 1843 per Karl Richard Lepsius, encara que va ser Jacques de Morgan qui la va excavar al 1893. Von Bissing va dur a terme un estudi i la transcripció dels seus escrits entre 1905 i 1911, però mai s'ha publicat íntegrament. La tomba consta de vuit sales i cinc avantcambres, totes decorades encara que els colors no s'han conservat bé.
D'una gran qualitat, ja que com djati va utilitzar als artesans del rei, la tomba mostra escenes tant de la seva carrera política com quotidianes. L'entrada reprodueix 50 títols portats per Kagemni, alguns només honoraris, entre els quals se li identifica com a supervisor de la construcció de la piràmide de Teti, el que explica el seu accés als millors artesans. Entre els relleus es troben diversos amb animals, com escenes de caça i pesca, escenes de lluita amb hipopòtams i cocodrils, i es reflecteixen els detalls més nimis: flors de lotus flotant, les xarxes dels pescadors, fins i tot, granotes i insectes: llagosta, libèl·lules... També es pot veure com es muny una vaca o l'alimentació dels cadells. Kagemni també es mostra a si mateix rebent a altres escribes que li reten comptes.

## Referències

* Benderitter, Thierry. «Kagemni (descripció de la mastaba)» (en anglès), 2008. [Consulta: 26 octubre 2008].
* Kanawati, Naguib. Conspiracies in the Egyptian Palace. Ed. Routledge, 2003, p. 86 y ss.. ISBN 0-415-27107-X.
# Biblioteca Nacional de Cuba José Martí

La Biblioteca Nacional de Cuba José Martí (BNCJM) és la biblioteca principal del país i illa caribenya de Cuba, localitzada a la ciutat capital de l'Havana, creada el 18 d'octubre de 1901. Forma part d'un sistema nacional de més de 400 biblioteques distribuïdes per tota Cuba. Va començar com un arxiu amb una col·lecció personal, i avui dia alberga nombroses col·leccions i és el dipòsit legal del país. Posseeix una biblioteca digital i nombroses sales, alberga el tresor patrimonial documental, bibliogràfic, artístic i sonor del país, així com d'allò més representatiu de la cultura universal. Rep el seu nom en honor de l'heroi nacional cubà José Martí. El seu primer director, des que es creà el 1901 i fins a l'any 1920, fou Domingo Figarola Caneda. Des de l'abril del 2007 el seu director és Eduardo Torres Cuevas.

## Referències

* ↑ Rodríguez Calzadilla, Nora «Biblioteca Nacional de Cuba, catedral de la cultura y el conocimiento». Radio Enciclopedia, 18-10-2015. Arxivat de l'original el 18 d’agost 2019 [Consulta: 18 agost 2019].
* ↑ González García, Gilberto «Biblioteca Nacional José Martí, un tesoro de saber». RadioCOCO-CMCK "El Periódico del Aire", 18-10-2014. Arxivat de l'original el 18 d’agost 2019 [Consulta: 18 agost 2019]. Arxivat 18 August 2019$^{[Datemismatch]}$ a Wayback Machine.
* ↑ «Biblioteca Nacional de Cuba José Martí». EcuRed [Consulta: 18 agost 2019].
* ↑ Rivera, Zoia; Silva Crespo, Aimee «Domingo Figarola-Caneda, el primer director de la Biblioteca Nacional de Cuba». Revista de la Biblioteca Nacional de Cuba José Martí, Núm. 2, 2012. Arxivat de l'original el 18 d’agost 2019. ISSN: 1683-8939 [Consulta: 18 agost 2019].
* ↑ «El historiador Eduardo Torres Cuevas, nuevo director de la Biblioteca Nacional». Cubaencuentro, 08-05-2007 [Consulta: 18 agost 2019].

## Enllaços externs

* Biblioteca Nacional de Cuba José Martí
# Aderico de Tui

Aderico de Tui ( - c. 1098 $^{(Gregorià)}$) o Duderico va ser un religiós lleonès, que va ser bisbe de Tui entre 1072 i 1098.
Malgrat la varietat de noms amb la que apareix denominat aquest bisbe, s'ha considerat que és la mateixa persona. Així el 1072 apareix com a successor de Jorge, com Dudericus Tudensis Eps. conf., document confirmat el gener de 1073, del que s'entén que mesos abans ja tenia la dignitat de bisbe. Durant el seu mandat, la diòcesi va continuar rebent béns pel seu sosteniment, com els llocs de San Félix de Celeiros i San Miguel de Viliati per part d'Ermesenda Menéndez el 1074. Aderico va confirmar també l'any 1080 el document en favor del monestir de Sahagún realitzat per Alfons VI, i el 1088 el de San Román de Neiva. El mateix any va assistir a la senyalització dels límits dels bisbats d'Osma i de Burgos en el Concili d'Husillos. Va rebre també del comte de Galícia Ramon de Borgonya, marit de la infanta i futura reina Urraca, el terme de Tui, esdevenint el bisbe senyor de la ciutat el 1095, si bé, segons Prudencio de Sandoval, aquesta donació hauria estat una confirmació d'una altra realitzada abans el 1085, però segons Flórez aleshores la infanta era un infant, i és difícil pensar que el comte la denominés com a la seva esposa.
Durant el seu mandat va aparèixer al bisbat la figura de Cresconio, abat del monestir de San Bartolomé, i que després seria escollit bisbe en altres seus. El bisbe també és present el 1093 en l'elecció d'un nou titular per a l'arxidiòcesi de Santiago de Compostel·la, perquè el comte Ramon estava preocupat per la poca duració dels mandats dels prelats, i ho va consultar amb les esglésies de Tui, Lugo, Mondoñedo i Ourense, que van resoldre nomenar a Diego Gelmírez. Aderico encara consta viu el 1095, però moriria anys després, vers el 1098.

## Referències

* 1 2 «Episcopoloxio da Diocese de Tui-Vigo» (en gallec). Diòcesi de Tui-Vigo. Arxivat de l'original el 2015-06-24. [Consulta: 24 setembre 2015].
* ↑ Flórez, 1798, p. 67.
* ↑ Flórez, 1798, p. 68.
* ↑ Flórez, 1798, p. 69.

## Bibliografia

* Flórez, Enrique. España sagrada: theatro geographico-histórico de la Iglesia de España (en castellà). Tom XXII. Madrid: Oficina de la Viuda e Hijo de Marín, 1798.
# 45 d'Aquari

45 d'Aquari (45 Aquarii) és una estrella de la Constel·lació d'Aquari de magnitud aparent 5,96. Es tracta d'una estrella gegant taronja; posseeix una magnitud absoluta de 0,79 i la seva velocitat radial positiva indica que l'estrella s'allunya del sistema solar.

## Observació

Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 5,96 es troba al límit de la visibilitat a ull nu. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.